Rinas

Rinas (Reno) – miestas Jungtinėse Amerikos Valstijose, Nevados valstijoje. Apygardos administracinis centras. 2010 m. JAV gyventojų surašymo duomenimis, turi 225 tūkst. gyventojų; trečias pagal šį rodiklį miestas valstijoje. Rino pradėjo kurtis 1859 m. Siera Nevados kalnagūbrio papėdėje, slėnyje abipus Trakio upės (Truckee), netoli Tahou ežero bei Kalifornijos sienos. 1868 m. iki Rino nutiesus geležinkelį ir išpardavus gretimas žemes į jo apylinkes pradėjo plūsti naujakuriai. Ėmė plėstis 1931 m. Nevadoje legalizavus azartinius žaidimus, steigėsi kazino namai, naktiniai klubai, viešbučiai, plėtojosi turizmas. Rino laikytas JAV lošimų sostine, vėliau šis titulas priskirtas toje pačioje valstijoje esančiam Las Vegui. Išnašos Nuorodos Oficiali svetainė Archyvuota kopija 2012-05-11 iš Wayback Machine projekto.